Парафилия
Парафилия (от гръцки: para [παρά] – с отклонение и -philia [φιλία] – приятелство, означаващо любов; още: девиация, парапатия, парерозия, сексуална парастезия, перверзитет) е биомедицински термин, използван в психиатрията, сексологията и психологията, за да означи сексуалната възбуда, фантазии и поведение, постигани чрез и включващи основно неадекватни обекти, ситуации или индивиди. Хората с парафилни сексуални влечения разчитат изключително на тези неадекватни обекти, за да постигат сексуална възбуда и удовлетворение. В кръга на неадекватните сексуални обекти Американската психиатрична асоциация (АПА) включва:

 обекти, различни от човека, напр. предмети или животни;
 упражняването на практики, предизвикващи страдание (нараняване) или унижение върху себе си или върху партньора;
 деца в предпубертетна възраст или друг вид партньори, които участват в сексуалното общуване против своята воля.

Терминът е въведен през 20-те години на 20-и век от австрийския лекар фройдист Вилхелм Щекел.

Петата ревизия на Диагностичния и статистически наръчник на психичните разстройства на АПА (ДСН-5) въвежда разграничение между парафилиите и парафилните разстройства, където първите са атипични сексуални практики, които не представляват диагноза на психично разстройство сами по себе си, а вторите или включват дистрес, или функционално разстройство, или парафилията в същността си ангажира друго лице, което не участва в сексуалния акт по своя воля и бива употребено за удовлетворяване на парафилията на практика, а не само във фантазиите на пациента.

Вижте също 
 Списък с парафилии
 Перверзия

Библиография

На английски 

  American Psychiatric Association. (n.d.). Paraphilic Disorders.
  American Psychiatric Association. (2000). Diagnostic and statistical manual of menthal disorders. (4th edition, text rev.). Washington, DC: American Psychiatric Pub. ISBN 0-89042-665-1
  Gabbard, G. (2007). Gabbard's treatments of psychiatric disorders. Washington, DC: American Psychiatric Pub. ISBN 1-58562-216-8
  Moran, M. (2013). DSM to Distinguish Paraphilias From Paraphilic Disorders. Psychiatric News, 48(9), pp. 10 – 261. 
  Stekel, W. (1930). Sexual Aberrations: The Phenomena of Fetishism in Relation to Sex, Disorders of the Instincts And Emotions the Parapathiac Disorders. Whitefish, MT: Kessinger. ISBN 1-4179-3834-X

Бележки 

 
Човешка сексуалност